

**MARIJAMPOLĖS SAVIVALDYBĖS ADMINISTRACIJA**

Biudžetinė įstaiga, J. Basanavičiaus a. 1, 68307 Marijampolė, tel.: (8 343) 90 011, 90 062, el. p. administracija@marijampole.lt.

Duomenys kaupiami ir saugomi Juridinių asmenų registre, kodas 188769113

|  |  |  |
| --- | --- | --- |
| J.Svs.jonas11@gmail.com  |  | 2022-09- Nr. SA- (12.27.E) |
|  | Į 2022-08-26 raštą |

**DĖL UŽTVERTŲ ŠALIGATVIŲ MARIJAMPOLĖS MIESTE**

Informuojame, kad Marijampolės savivaldybės administracija (toliau – Administracija) išnagrinėjo Jūsų 2022-08-26 raštą ir jo priedus.

2022 rugsėjo 2 d. Marijampolės savivaldybės administracijos Teritorijų planavimo ir architektūros skyriaus vedėjas ir specialistai patikrino ir įvertino esamą lauko kavinės staliukų išdėstymą, atliko fotofiksaciją (nuotraukas pridedame). Nustatyta, kad faktiniai duomenys neatitinka 2022-05-17 raštu SA-5272 (12.27 E) suderintai lauko staliukų išdėstymo schemai (schema pridedama) - lauko kavinėje pastatytas skėtis, lauko vazonai, staliukai ir kėdės be medinių pakylų, kurie nebuvo nurodyti schemoje.

Administracija 2022-09-16 d. raštu informavo apie aptiktus neatitikimus Butlerienės g. esančios lauko kavinės, priklausančios UAB „Senamiesčio legenda“ savininkus. Lauko kavinės naudojimo terminas baigsis 2022 spalio 15 d., todėl Administracija neprieštarauja, jos eksploatacijai, tačiau prašo kaip galima greičiau pašalinti skėtį, didžiausią kliūtį ir ragina sekančiais metais atsisakyti medinių terasų, įrengiant staliukus ant šaligatvio dangos.

Administracija dėkoja, kad nesate abejingi ir pasižada sekančiais metais patikrinti lauko kavinių staliukų įrengimą ir suderintų išdėstymo schemų atitikimą.

Šis raštas per vieną mėnesį nuo paskelbimo (įteikimo) dienos gali būti skundžiamas pasirinktinai Lietuvos administracinių ginčų komisijos Kauno apygardos skyriui (adresu: Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

PRIDEDAMA:

1. Suderinta staliukų išdėstymo schema, 1 lapas.
2. Foto fiksacija, 6 lapai.

|  |  |  |
| --- | --- | --- |
| Administracijos direktorius |  | Karolis Podolskis  |

Šarūnė Čėplaitė, sarune.ceplaite@marijampole.lt, (8 343) 90 034